BA มั่นใจเติบโตได้ดีใน 2-3 ปีข้างหน้ากูรูแนะนำซื้อราคาเป้าหมาย 27.50 บาท
BA มีความมั่นใจว่าจะสามารถเติบโตได้เป็นอย่างดีใน 2-3 ปีข้างหน้า เพราะ 1) อัตราการเติบโตของจำนวนผู้โดยสาร จากตัวเลขล่าสุดถึง 6 ก.ค.58 เพิ่ม 17.8% เทียบช่วงเดียวกันของปีก่อน สืบเนื่องจากปัจจัยการเมืองไทยสงบและการมีพันธมิตรในการทำ code-share 2) เพิ่มจำนวนโครงข่ายพันธมิตร code share ปี 58 เป็น 23 ราย เทียบกับปี 57 ที่ 18 ราย แนะนำซื้อราคาเป้าหมาย 27.50 บาท
14 ก.ค. 2558

บล.ดีบีเอส วิคเคอร์ส ระบุในบทวิเคราะห์วันนี้ (14 ก.ค. ) ว่าบริษัท การบินกรุงเทพ จำกัด (มหาชน)หรือ BA บริษัทยังคงเน้นกลยุทธ์การได้รับผลตอบแทนสูง (higher-yielding) จากผู้โดยสารที่เป็นลูกค้ากลุ่มเป้าหมาย
โดยตั้งแต่ พ.ย.57 มีโอกาสทางธุรกิจอีกมาก จากการที่ทางการไทยอนุญาติให้เพิ่มจำนวนเที่ยวบินไปยังเกาะสมุย เป็น 50 เที่ยวบินต่อวัน จากเดิมที่ 30 เที่ยวบินต่อวัน (BA มี flight share ในสัดส่วนถึง 86%) ทางบริษัทคาดว่าจะสามารถไปถึงเต็มจำนวนได้ประมาณปี 2560
บริษัทมีความมั่นใจว่าจะสามารถเติบโตได้เป็นอย่างดีใน 2-3 ปีข้างหน้า เพราะ 1) อัตราการเติบโตของจำนวนผู้โดยสาร จากตัวเลขล่าสุดถึง 6 ก.ค.58 เพิ่ม 17.8% เทียบช่วงเดียวกันของปีก่อน สืบเนื่องจากปัจจัยการเมืองไทยสงบและการมีพันธมิตรในการทำ code-share 2) เพิ่มจำนวนโครงข่ายพันธมิตร code share ปี 58 เป็น 23 ราย เทียบกับปี 57 ที่ 18 ราย 
โดยได้รับราคาค่าโดยสารเฉลี่ยเพิ่มขึ้นสำหรับเส้นทางบินใหม่ไปเกาะสมุย ซึ่งได้มีการเปิดให้บริการตั้งแต่ไตรมาส 2/58ขณะที่อัตรากำไร EBITDA ปรับตัวดีขึ้นมาก จากราคาต้นทุนพลังงานที่ลดต่ำลง  หลังจากการทำ hedge ก็จะลดลง เทียบไตรมาสก่อนหน้านั่นคือ จากไตรมาส 1/58 ที่ 102 เหรียญต่อบาร์เรลล์ ลดลงเป็น 78 เหรียญต่อบาร์เรลล์ ค่าเฉลี่ยของปีจึงเป็นเพียง 93 เหรียญต่อบาร์เรลล์ อีกทั้งยังสามารถเจรจากับเงื่อนไขการเช่าเครื่องบินให้ดีขึ้น จึงคาดว่าอัตรากำไร EBITDA ปีนี้จะมีเสถียรภาพที่ 24-26% แนะนำซื้อราคาเป้าหมาย 27.50 บาท
 